62-årige Lynge Jakobsen blev hædret ved dagens reception i AaB. Hundredevis af personer var mødt op for at gøre dagen speciel og sige farvel til Mr. AaB. Det rørte den ellers altid cool AaB-direktør. - Det er jo den her følelsesmæssige ting, som kommer op i mig, for det er jo en lang del af mit liv, jeg har været her. Og så kommer der måske en tale eller to, der også kan rører mig, siger Lynge Jakobsen. Det er 40 år siden Lynge Jakobsen løb på banen som professionel førsteholdsspiller i AaB-trøjen. Siden har han båret titel sportschef og direktør i koncernen. Derfor er det noget af en omvæltning, der venter Lynge Jakobsen uden for AaB. - Jeg har set kronprinsen få tåre i øjnene engang, og når han må, så må vi andre vel for fanden også, siger en tydligt rørt Lynge Jakobsen. Lynge Jakobsen har sidste officiel arbejdsdag d. 30. juni 2013. Herefter overtager Allan Gaarde sædet som sportschef.

Opsummering:
Det var en rørt og ydmyg Lynge Jakobsen, der i eftermiddags var hovedperson, da AaB-koncernen holdt afskedsreception for sin afgående direktør.